ผลการศึกษาวิจัยครั้งใหม่ชี้ คนที่แก่ตัวลงแต่มีกล้ามเนื้อแข็งแรง เสี่ยงต่อการเป็นโรค Alzheimer’s น้อยลง
ในการวิจัยศึกษาเป็นเวลา 4 ปี แพทย์หญิง แพตริเซีย บอยล์ แห่งศูนย์ Alzheimer’s Disease ที่นคร ชิคาโก รัฐอิลลินอยส์ สหรัฐอเมริกา และคณะนัก
การศึกษาวิจัยโยงเรื่องพลังในการกำมือเข้ากับโรคAlzheimer'sขณะนี้ยังไม่มีผู้ใดศึกษาวิจัยว่าพลังกล้ามเนื้อในตัวของมันเอง อาจมีบทบาทในเรื่องการเสี่ยงเกี่ยวกับการเป็นโรคสมองเสื่อมหรือไม่? นักวิจัยวัดสอบพลังของกล้ามเนื้อ 9กลุ่มที่ตรงแขนและขาของชาย และหญิงอายุระหว่าง 54 ถึง 100 ปีที่มิได้เป็นโรคสมองเสื่อม อีกทั้งยังทดสอบพลังกล้ามเนื้อหายใจของอาสาสมัครที่เข้าร่วมในการศึกษาวิจัยครั้งนี้ด้วย ระหว่างการติดตามผลซึ่งกินเวลาราว 4 ปีอาสาสมัครเป็นโรค Alzheimer's 138 คนอาสาสมัครเหล่านี้แก่กว่า และการทำงานของจิตใจไม่ดีเท่าอาสาสมัครคนอื่นๆ ที่เข้าร่วม ในการศึกษาวิจัยสุขภาพของพวกเขาอ่อนแอกว่าอาสาสมัครคนอื่นๆ ด้วย แต่ถึงแม้ว่าหลังจากนักวิจัยปรับเรื่องอายุและระดับการศึกษา ซึ่งสามารถมีอิทธิพลต่อการเสี่ยง เกี่ยวกับการที่จะเป็นโรค Alzheimer's แล้วก็ตาม นักวิจัยพบว่า พลังของกล้ามเนื้อยังมีอิทธิพลต่อเรื่องการเสี่ยงว่าจะเป็นโรค Alzheimer's มากทีเดียวอาสาสมัครที่อยู่ในกลุ่ม 10เปอร์เซ็นต์แรกของกลุ่มที่มีพลังของกล้ามเนื้อแข็งแรงเสี่ยงต่อการเป็นโรค Alzheimer'sน้อยกว่าอาสาสมัครที่อยู่ในกลุ่ม 10 เปอร์เซ็นต์แรกของกลุ่มที่มีพลังของกล้ามเนื้ออ่อนแอนั้น61 เปอร์เซ็นต์ แพทย์หญิงแพตริเชีย บอยล์แห่งศูนย์ Alzheimer'sDisease ที่นครชิคาโก ผู้นำในการวิจัยศึกษาข้างต้นกล่าวว่า "ในขณะที่การวิจัยศึกษายังไม่สามารถแสดงให้เห็นว่า การรักษากล้ามเนื้อของคนเราให้แข็งแรงไว้จะช่วยป้องกันโรคAlzheimer's ได้หรือไม่?แต่การมีสุขภาพแข็งแรงเป็นความคิดที่ดี และดีต่อสมองแน่ๆการที่ร่างกายมีสุขภาพแข็งแรงดีนั้น ทรงความสำคัญต่อการที่จะช่วยให้สมองทำงานได้ดี"